Cine a compus melodiile celebre „Du-mă acasă măi tramvai” și „Uite-așa aș vrea să mor”. Era un artist care a murit singur și sărac
Două dintre cele mai cunoscute și îndrăgite melodii românești au fost, de-a lungul vremii, „Du-mă acasă, măi tramvai” și „Uite-așa aș vrea să mor”. Au apărut în anii 70, însă puțini sunt cei care știu cine este cel care le-a făcut cunoscute.
Cel care a scris celebrele melodii de petrecere, s-a numărat printre cei mai îndrăgiți artiști din România. Acesta a avut o carieră muzicală de peste 7 decenii și a cântat mai mult de 1500 de melodii. Multe dintre ele au fost compune chiar de el, așa cum sunt și cele două menționate mai sus, potrivit click.ro. Este vorba despre Gică Petrescu, născut pe 2 aprilie 1915, în Capitală. Cea care l-a îndrumat în cariera muzicală a fost chiar mama sa, care din păcate a decedat în urma unei boli crunte la stomac.
Gică Petrescu avea 21 de ani când fost trimis pe front, în cel de-al Doilea Război Mondial. „Nu mi-e frică de moarte. Asta nu înseamnă că o sfidez. Când va fi să fie?! Asta numai Dumnezeu știe. Conduceam o mașină cum numai în filmele cu Stan și Bran se mai poate vedea. Eram, de obicei, trimis să duc medicamente la spitalele de prim ajutor, din imediata apropiere a frontului.
Cum mă lansasem deja în muzică și oamenii începuseră să mă cunoască, trăgeam câte o cântare pentru răniți de câte ori puteam sau mi se cerea. Mergeam oriunde era nevoie de mine”, mărturisea Gică Petrescu pentru Libertatea.
Sursa foto: Facebook